open-index/open-wikipedia-markdown huggingface dataset:
Jon Flanagan

**Jonathon Patrick Flanagan** (født 1. januar 1993) er en engelsk fotballspiller som spiller for den danske klubben HB Køge.

Han er kjent for sine taklingsegenskaper. Han spilte opprinnelig på reservelaget og noen ganger U18. Flanagan ble tildelt nummer 38 på førstelaget til Liverpool sommeren 2010.

På grunn av skader i forsvarsrekka til Liverpool debuterte han 11. april 2011 da han spilte fra start mot Manchester City hjemme på Anfield. Liverpool vant kampen 3-0, og Flanagan gjorde en god debut. Flanagan spilte sin andre kamp i Premier League da han startet mot Arsenal på Emirates Stadium. Flanagan spilte sin tredje Premier League-kamp 23. april 2011 mot Birmingham City hjemme.

## Se også
* Statistikk om Liverpool FC.

## Referanser


## Eksterne lenker
* 
* 
* Profil på www.liverpoolfc.tv
* One to watch på www.liverpoolfc.tv
* Profil på www.thefa.com
* Profil  på soccernet.espn.go.com
European Federation of American Football

**European Federation of American Football** (**EFAF**) var forbundet for amerikansk fotball i Europa. Forbundet er ikke lengre aktivt da International Federation of American Football (IFAF), som er det overordnede organ i verden for amerikansk fotball, har overtatt ansvaret for alle regioner inklusive i Europa. 

## Medlemmer

* Østerrike
* Belarus
* Belgia
* Tsjekkia
* Danmark
* Finland
* Frankrike
* Tyskland
* Ungarn
* Storbritannia
* Irland
* Italia
* Luxembourg
* Norge
* Polen
* Russland
* Serbia
* Spania
* Sverige
* Sveits
* Turkia
* Ukraina

* Moldova

* Kroatia
* Nederland

* Estonia
* Portugal
* Slovakia
* Slovenia
* Romania

## Konkurranser
EFAF organiserer flere klubbturneringer. Der er mane turneringer i løpet av sesongen. Turneringen på det høyeste europeiske nivået er European Football League, som avsluttes med det årlige Eurobowl. Under dette finnes EFAF Cup, en tilsvarende turnering for lag fra lavere nivåer. Det 3. nivået har to turneringer; EFAF Challenge Cup (med mindre lag fra i all hovedsak Sør- og Øst-Europa) og EFAF Atlantic Cup (med mindre lag fra det nordlige Europa).

## Se også
*Europamesterskapet i amerikansk fotball
*Junioreuropamesterskap i amerikansk fotball
*Eurobowl
*EFL
*EFAF Cup
*EFAF Challenge Cup
*EFAF Atlantic Cup
*EFAF Euro Top 20

## Eksterne lenker
* European Federation of American football
* EFAF on the IFAF Website
Meteorologiåret 1977

**Meteorologiåret 1977** er en oversikt over hendelser, prisvinnere, fødte og avdøde personer med tilknytning til meteorologi i 1977.

## Hendelser
### Januar
*Januar – En kuldebølgen slår til i Norden og på store deler av kontinentet.
*3. januar – 14,2 tommer snø faller over Mankato i Minnesota, USA.
*24.–26. januar – 110 centimeter snø måles i Godegård, Sverige noe som innebærer et av de største snødybdene noensinne i Östergötland. 
*29. januar – Ekstrem kulde i Minnesota, USA gjør at  Saint Paul Winter Festival for første gang avholdes inne.

### Februar
*Februar – En kuldebølge volder store problem i USA.
*14. februar – 125 centimeter snø måles i Tranhult, Sverige noe som er snødypderekord for Småland.
*20. februar – 124 centimeter snø måles i Riddarhyttan, Sverige som er et av de største snødybdene i Västmanland noensinne.
### Mars
*3. mars – 400 skoler stenger på grunn av snøstorm i Minnesota og Wisconsin i USA.
*19. mars – Energikrisen i USA, forårsaket av den siste tidens kulde, opphører Minnesota.
### April
*18. april – En tornado herjer ved elven Minnesota i USA.
### Juli
*10. juli – I Athen, Hellas måles temperaturen til +48,0 °C (118,4 °F) noe som til da er den høyest målte temperatur noensinne i Hellas og Europa.
*13. juli – Lynet treffer en kraftledning i New York, USA og forårsaker et 24 timers langt strømavbrudd i New York City.

### August
*30. august – Oversvømmelser rammer Twin Cities i Minnesota, USA.
### November
*2. november – 38 personer omkommer i den verste stormen i Athens moderne historie.
*9. november – Snøfall i vestre Minnesota, USA lamslår trafikken på I-94.
### Desember
*6.-7. desember – En snøstorm rammer Norrköping, Sverige.
*24. desember
**Danmark opplever sin mildeste julaften noensinne, med temperaturer omkring +9 °C.
**I Simrishamn, Sverige måles temperaturen til +13,7 °C, noe som er Sveriges høyeste målte temperatur for måneden.
**I Lund, Sverige måles hele +11,8 °C på juleaften.

### Ukjent dato
* Bergslagen i Sverige rammes av ekstrem vårløsning.
* Lindesberg oversvømmes.

## Fødsler

## Dødsfall
*26. mai - Finn Devold, allsidig norsk forsker innen meteorologi og marinbiologi (født 1902)
*13. juni - Tor Bergeron, svensk meteorolog (født 1891)


Fil:Tor_Bergeron.jpg|Tor Bergeron(1891–1977)


## Referanser
Planetarisk fase

En **planetarisk fase** er betegnelsen som brukes for å beskrive tilsynekomsten av den belyste delen av en planet. På samme måte som månefaser avhenger de planetariske fasene av den relative posisjonen til solen, planeten og observatøren.

Sett fra jorden kan de innenforliggende planetene vise hele spekteret av faser, fra ny (kun den ubelyste halvkulen blir synlig) til full. I tilfellet av Venus viser observasjoner under halvmånefasen ofte at den ubelyste delen fremdeles slipper ut litt lys &ndash; dette fenomenet er kjent som askegrått lys, og er foreløpig uforklart.

Sett fra verdensrommet synes jorden også å gjennomgå faser

Jupiter har en maksimal fasevinkel på 11,1°, og Saturns maksimale fasevinkel er 6°, så fasene deres er nesten alltid fulle.

## Referanser
Kosmisk inflasjon

**Kosmisk inflasjon** er et begrep som brukes innen kosmologi blant annet for å forklare hva det kommer av at universet ser ut til å være så likeformet i alle retninger, der Big Bang-modellen ellers vanskelig kan forklares. Det syntes også å være en indikasjon på hvorfor universet er så flatt som det er.

Prinsippet er at universet i løpet av noen brøkdels sekunder, nesten rett etter smellet, ekspanderte ekstremt fort &ndash; størrelsen er beregnet å ha økt minst 1078 ganger.

Inflasjon ble opprinnelig foreslått av den amerikanske fysikeren Alan Guth i 1979.

## Bakgrunn
Helt siden Edwin Hubble oppdaget at lys fra fjerne galakser var rød-forskjøvet har man tolket det som at universet ekspanderer. Presten og astronomen Georges Lemaître lanserte idéen som Fred Hoyle lett sarkastisk kalte Big Bang, men som etter hvert ble rådende teori. Fram til 1970-tallet oppdaget man flere problemer med Big Bang teorien. Tre viktige problemer var horisont-problemet, flathets-problemet og problemet med magnetiske monopoler.

### Horisont-problemet

Horisont-problemet er et fininnstillings-problem som oppstår hvis man vil forklare hvorfor universet er homogent og oppfører seg likt over alt selv om det ikke finnes noen lover som skaper de samme betingelsene over alt. Hvis man har gass i en flaske vil gassen etter kort tid fordele seg og finne en likevekt. Big Bang skjedde ikke i en flaske, og universet hadde i begynnelsen ingen begrensninger som kunne skape en homogen fordeling. Likevel ser universet likt ut i alle retninger, noe som er et problem fordi det er helt usannsynlig at det skal bli slik forklart med kjente fysiske lover.

### Flathets-problemet

Flathets-problemet er et annet fininnstillings-problem og har med universets form å gjøre. Forholdet mellom masse og energi i universet vil bestemme hvordan universet over tid blir seende ut. Universet, slik vi forstår det er flatt, noe som krever perfekt balanse (mindre enn 10−15 avvik) i forholdet mellom masse og energi.

### Magnetiske monopoler
Problemet med magnetiske monopoler ble kjent på 70-tallet, da det ble sannsynliggjort at høye temperaturer burde kunne skape stabile magnetiske monopoler, partikler som bare har felt i én retning, og som har "magnetisk ladning". Defekter i ekspansjonen burde lage slike monopoler, men de har aldri vært observert, tross iherdig leting og eksperimentering.

Alan Guth studerte hvorfor det ikke finnes magnetiske monopoler, og publiserte i 1981 sin teori fra 1979 om inflasjon. Inflasjonsteorien fjerner defektene i ekspansjonen og forklarer samtidig hvordan universets geometri går i retning flathet. Inflasjon forklarer også hvordan regioner i rom-tid isoleres og "låser inne" uniformiteten.

## Referanser
Meteorologiåret 1920

**Meteorologiåret 1920** er en oversikt over hendelser, prisvinnere, fødte og avdøde personer med tilknytning til meteorologi i 1920.

## Hendelser
### Januar
*2. januar – I Villa de María, Argentina måles temperaturen til +49,1 °C (120,4 °F), noe som er Argentinas og Sør-Amerikas høyeste målte temperatur noensinne.
*31. januar – Med temperaturen −41,2 °C i Upper Stewiacke noteres ny kulderekord for Nova Scotia, Canada.

### Mars
*Mars – Med middeltemperaturen på + 6,5 °C opplever Sunndalsøra Norges varmeste marsmåned noensinne.
### April
*2. april – Temperaturen faller med 66 °F i Pipestone i Minnesota, USA.
### Juni
*6. juni – 15 centimeter nysnø har falt i Hällefors, Sverige på Svenska flaggans dag.
### Ukjent dato
*Tromsø i Norge begynner å måle døgnmiddeltemperatur.
*Nedbør begynner å måles i Prästkulla, Sverige.
*Milutin Milanković foreslår at lange klimasykluser forårsakes av forandringer i jordens bane og helning, som seinere blir kalt Milanković-syklusene

## Fødsler
*16. september – Eigil Hesstvedt, norsk meteorolog og fekter (død 1979)

## Dødsfall

## Referanser


## Eksterne lenker
*
Det russiske museet

**Det russiske museet** i St. Petersburg innehar den største samlingen av russisk kunst.

Museet ble grunnlagt 13. april 1895. Grunnleggingen fant sted da Nikolai II ble kronet til tsar, og skulle være til minne om faren hans, Aleksander III. Ved grunnleggingen bestod samlingen av kunstverk hentet fra Eremitasjen, Aleksanderpalasset, og fra St. Petersburgs kunstakademi. Etter revolusjonen i 1917 ble mange privatsamlinger nasjonalisert og flyttet til Det russiske museet. Blant disse var Kasimir Malevitsjs *Svart firkant*.

Hovedbygningen til museet er Mikhailovskijpalasset, et overdådig nyklassisk bosted som hadde tilhørt storfyrst Mikhail Pavlovitsj. Palasset ble reist 1819-25, etter en tegning av Carlo Rossi, på Kunstplassen i St. Petersburg. Etter at storfyrsten døde fikk eiendommen navn etter kona, storfyrstinne Elena Pavlovna. Bostedet ble kjent for sine mange teaterforestillinger og adelsball.

Noen av hallene i palasset har beholdt interiøret fra den tiden det var en keiserlig residens. Andre bygninger knyttet til Det russiske museet er *Sommerpalasset* til Peter I (1710–14), *Marmorpalasset* til greven Grigorij Orlov (1768–85), *Mikhailpalasset* tilhørende tsar Paul (1797–1801), og *Stroganovpalasset* på Nevskij prospekt (1752–54).

## Eksterne lenker
*
Kosmisk nukleosyntese

**Kosmisk nukleosyntese** (også kjent som **Big Bang-nukleosyntese** eller **primordial nukleosyntese**) er en prosess som i universets tidlige barndom produserte atomkjerner andre enn H-1 (det vil si den normale, lette isotopen av hydrogen). Denne nukleosyntesen skjedde bare et par minutter etter Big Bang, og antas å ha skapt den tyngre isotopen av hydrogen kalt deuterium (H-2 eller D), isotopene He-3 og He-4, samt litiumisotopene Li-6 og Li-7. I tillegg til disse stabile atomkjernene bled det skapt noen flyktige, radioaktive isotoper: tritium (H-3); Beryllium (Be-7 og Be-8). Disse flyktige kjernene falt enten fra hverandre eller gjennomgikk fusjoner med andre kjerner og dannet en stabil isotop.
Caecia (gens)

**Caesia** var en romersk familie som eksisterte under republikken. Det ser ikke ut til at familien var spesielt stor eller betydningsfull. Dette *[[gens]]* mest kjente medlem var Gaius Caecius, en venn av Publius Cornelius Lentulus Spinther den yngre, omtalt av Cicero i år 49 f.Kr.

## Se også
*Liste over romerske gentes

## Referanser
Jess Cliffe

**Jess Cliffe** er en spilldesigner som jobber for Valve Corporation og er en av to utviklere bak *[[Counter-Strike]]*. Han har bidratt med stemme til radiokommandoer og lydeffekter i spillet.

Cliffe vokste opp i New Jersey og gikk på North Hunterdon High School i Annandale i New Jersey. Fra 1999 til 2001 studerte han ved Virginia Tech. Etter å ha tatt eksamen gikk han over til å jobbe for Valve Software, der han ble spilledesigner.

Et av kartene i *Counter Strike* (cs_militia) er en rekonstruksjon av huset til Jess Cliffe.
## Referanser
El Azizia

**Al Azizyah** (arabisk: العزيزية‎) er en hovedby i kommunen Al Jfara i nordvestre Libya, 55 kilometer sørvest for Tripoli.

## Geografi og klima
Her måltes i 1922 den høyeste temperaturen i verden, 57,8 grader celsius. 
Men måleresultatet er omstridt:
# Værstasjonen var den første i byen Al Aziziyah, men i 1919 ble den flyttet til en bakketopp, hvor værstasjonen ble satt opp på svart asfalt, som ville ha absorbert mer sollys og gjort luften kunstig varmere, noe som forklarer en periode av veldig høye målinger fra 1919 til 1928.
# Kort før rekordmålingen i 13. september 1922, hadde værstasjonens vanlige maksimumstermometer blitt skadet, og erstattet med et ukalibrert ordinært og billig maksimum-minimum termometer slike som ofte blir brukt i drivhus.
Denne rekorden betyr uansett ikke at Al Azizyah er den varmeste plassen på jorden; det er derimot Dallol i Danakilørkenen i Etiopia som har den høyeste middeltemperaturen med 34,4° C. Dersom rekorden ikke var den faktiske temperaturen, så er den høyeste temperaturen 56,7° C (134 F) som ble notert i 1913 i Death Valley i USA.

## Se også
* Ojmjakon

## Referanser


## Eksterne lenker
* Vær og bilder fra El Azizia , *WetterPrognose.net*
For konge og fedreland

***For konge og fedreland*** var en av de illegale avisene som ble utgitt under den tyske okkupasjonen av Norge under andre verdenskrig.

*For konge og fedreland* ble startet høsten 1941, rett etter at okkupantene hadde inndratt radioapparatene. Det var først og fremst en radioavis, som brakte videre nyhetene fra London-sendingene. Men avisen brakte også annet stoff.

Den ble startet av Henrik Weber. Første året var driften beskjeden, men i 1942 ble arbeidet trappet kraftig opp. Sigurd Fr. Herbern hadde nå hovedansvaret for avisen. Ellers deltok blant andre Stig Bille, Gunnar Eide, Thorleif Holth, Erling Moe og Knut Westlund. I perioder deltok også Gregers Gram fra kompani Linge i arbeidet med avisen, når han av og til befant seg illegalt i landet. Gram ble senere skutt av tyskerne under et oppdrag i Norge.

*For konge og fedreland* hadde skaffet et relativt «trygt» produksjonssted, da Herbern hadde innredet et hemmelig rom i sitt sommerhus på øya Killingen i Lysakerfjorden utenfor Bygdøy. Tyskerne gjennomførte en gang razzia på stedet på jakt etter en hemmelig sender, uten at de klarte å avdekke avisens skjulested.

Tidlig på sommeren 1944 rullet imidlertid Gestapo opp avisen, og både Herbern og flere distributører ble arrestert.

Noen skannete eksemplarer av avisen finnes her .

## Referanser
Okavango (band)

**Okavango** er et norsk ambient, lyrisk, progressiv, eksperimentelt, moderne jazz jazz-band med innslag av heavy metal og samtidsmusikk.

Bandet ble dannet i 2007 av tidligere Jim Stärk perkusjonist Tom Rudi Torjussen fra Arendal, sammen med Ole Kristian Wetten fra Gjøvik. Med seg fikk de Jørn Raknes fra Grimstad på gitar.

Okavango ga ut sitt selvtitulerte debutalbum *[[Okavango (album)|Okavango]]* 14. april 2008 på Hecca Records / Division Records, produsert av Erik Honoré. Albumet ble improvisert direkte, innspilt og remikset på samme tid. Oppfølgeralbumet *[[Phonogene]]* ble produsert av Bård Torstensen og Tom Rudi Torjussen og innspilt på Munkehaugen kultursenter i Arendal, og resultatet ble at Torstensen ble fast medlem av bandet.

## Diskografi
*2008: *[[Okavango (album)|Okavango]]* (Hecca Records)
*2011: *[[Phonogene]]* (Hecca Records)

## Medlemmer
*Jørn Raknes – gitar, ukulele, cigarbox gitar, dobro, pedal steel, theremin 
*Bård Torstensen – gitar, vokal
*Ole Kristian Wetten – bass, sinewave generator, laptop
*Tom Rudi Torjussen – trommer, cymbaler, metallperkusjon

## Eksterne lenker
* 
*  
* Okavango på YouTube
Jeans-lengde (fysikk)

**Jeans' lengde** er innen astrofysikken den kritiske radiusen hos en sky (i normaltilfeller en sky av interstellar gass og støv) hvor termisk energi, som forårsaker at skyen ekspanderes, balanseres av gravitasjonen som forsøker å få skyen til å kollapse. Begrepet har sitt navn fra den britiske astronomen James Jeans som først utledet forholdet.

Ligningen for Jeans' lengde er:
:\lambda_J=\sqrt{\frac{15k_{B}T}{4\pi G \mu \rho}}
der k_B er Boltzmanns konstant, T er skyens temperatur, r er skyens radius, \mu er skyens masse per partikkel, G er gravitasjonskonstanten og \rho er skyens massetetthet (skyens masse dividert med skyens volum).

Den kanskje enkleste måten å forestille seg Jeans' lengde på er som en tilnærming hvor faktorene 15 og 4\pi ses bort fra og der \rho omformuleres som \frac{M}{r^3}. Formelen for Jeans' lengde blir da:

:\lambda_J\approx\sqrt{\frac{k_B Tr^3}{GM \mu}}

Det blir da tydelig at \lambda_J=r når k_{B}T=\frac{GM \mu}{r}, med andre ord er skyens radius lik Jeans' lengde når den termiske energien per partikkel er like stor som gravitasjonens arbeid per partikkel. Ved denne kritiske lengden vil skyen hverken ekspandere eller trekke seg sammen. Det er bare når den termiske energien ikke er lik det gravitasjonelle arbeidet at skyen enten ekspanderer og kjøles ned eller trekkes sammen og varmes opp, en prosess som fortsetter til likevekt er oppnådd.

## Se også
*Jeans-ustabilitet
*Jeans-masse
*Langmuirbølger

## Referanser
Khepresh

**Khepresh**, også kalt **Den blå krona** og **Krigskrona**,  var det egyptiske navnet på  ei blå krone som ble båret av faraoer i Det gamle Egypt. I Det nye riket bar farao en slik krone i kamp, men også i flere seremonier. Tidligere omtalte man den som krigskrone, men moderne historikere forsøker å unngå betegnelsen fordi den hadde flere bruksområder. Hodeplagget ble lagd av stoff eller lær som ble farget blått og utsmykket med små, gylne solskiver.

## Historikk

## Referanser


## Se også
* Hedjet, den hvite krona for Nedre Egypt
* Deshret, den røde krona for Øvre Egypt
* Pschent, dobbeltkrona for det forente Egypt
* Nemes, seremonielt hodetørkle for Egypts konger, faraoer og guddommer

## Eksterne lenker
* 
* Flere kroner fra Det gamle Egypt (på engelsk)
Åpen stjernehop

En **åpen stjernehop** (engelsk *open cluster*) er en relativt isolert form av stjernehoper som kan bestå av noen titalls og opp til tusentalls av stjerner innenfor noen lysårs radius. De ligger fortrinnsvis i det galaktiske planet, ofte i tilknytning til de gass- eller støvskyene i spiralarmeen hvor de dannes.

Åpne stjernehoper er normalt av relativt unge, nydannede stjerner i motsetning til kuleformede stjernehoper som består av svært gamle stjerner (10&ndash;13&nbsp;milliarder år). Den unge alderen kommer av at stjernehoper i det galaktiske planet slites raskere i stykker av gravitasjonen og blandes sammen med øvrige stjerner.
Galaktisk halo

En **galaktisk halo** er området i en galakse utenfor en galakseskive der stjernehoper og ulike objekter roterer rundt galaksens sentrum. De objektene man har funnet i den galaktiske haloen er kuleformede stjernehoper og svak gass. Dette forekommer bare rundt spiralgalakser, inkludert Melkeveien.

## Referanser
Hans Christian Holter

**Hans Christian Holter** (født 14. september 1890 i København, død 14. februar 1922 samme sted) var en dansk billedhugger.

Holter var først billedskjærerlærling ved Teknisk Skole, siden studerte han ved Det Kongelige Danske Kunstakademi i årene 1908-18. Han rakk ikke å innfri sine evner i det omfang som det hadde vært forventet av ham. Holters viktigste arbeide ble statuen av Holger Drachmann til *dikterlunden* ved Allégade på Frederiksberg.

Lorry Feilberg hadde allerede i 1915 satt opp en gipsversjon av Holters statue foran forlystelsesetablissementet Lorry, da Drachmann hadde vært en hyppig gjest hos dets forgjenger, *Café Chantant*. I 1922 ønsket man å sette opp en bronsestatue av Holters forlegg, en oppgave som gikk til kongelig bronsestøper Lauritz Rasmussen. Man ser Drachmann realistisk skildret med stor hatt, stokk og slengkappe, slik han kjentes fra byens gatebilde.

Fordi statuen var skjenket av et forlystelsesetablissement, vakte den en del oppstyr i samtiden.

## Referanser
Krigens gang

***Krigens gang*** var en av de illegale avisene som ble utgitt under den tyske okkupasjonen av Norge under andre verdenskrig. Den ble startet i det små i mars 1943, men vokste til en betydelig avis fram mot krigens slutt.

*Krigens gang* startet da to ungdommer som hadde deltatt i spredningen av en annen illegal avis brått ble «avisløse». Denne publikasjonen ble nemlig rullet opp. De var først på jakt etter kontakter med andre aviser. Men etter at tyskerne hadde proklamert dødsstraff for slik virksomhet, var det alt annet enn lett å spore opp redaksjonene. Etter en stund besluttet de å starte for seg selv.

De manglet utstyret de trengte, men improviserte: Et filtstykke ble plassert på en glassplate og mettet med sverte. Deretter ble en ferdig skrevet stensil plassert på filten. «Trykkingen» skjedde ved at én mann la et ark mot stensilen, mens en annen strøk handflaten over papiret for at sverten skulle trenge gjennom stensilen og smitte av. Resultatet ble elendig, men leselig. Etter en stund fikk de fatt i en gummivalse til å rulle over arkene. Det hjalp litt. Opplaget var beskjedent den første tiden; 40 eksemplarer. Gruppa holdt forøvrig til på et pikeværelse i en villa i Oslo, femti meter unna et av kvarterene til Sicherheitspolizei. På pikeværelset foregikk både radioavlytting og skriving.

Etter et par måneder klarte gruppa å skaffe en duplikator. Avisen kunne gis ut et to ganger i uken, opplaget vokste til noen hundre. Det første året var avisen navnløs. Utgiverne regnet med at Gestapo ville ha mindre å gå etter dersom de ikke visste at det var en regelmessig publikasjon de sto overfor. For å forvirre tyskerne forsøkte de også å variere utseendet på publikasjonen fra nummer til nummer. Først i mai 1944 begynte avisen å bruke navnet *Krigens gang*.

Mot slutten av 1943 og tidlig i 1944 ble de første av folkene rundt avisen arrestert. En av distributørene ble tatt. Både sønnene i huset der avisproduksjonen foregikk og husverten ble arrestert. Men i motsetning til mange av de andre illegale avisene overlevde *Krigens gang* Gestapos omfattende razziaer og forfølgelser under det såkalte «pressekrakket» i februar 1944.

Gruppa skaffet seg nye lokaler og maskiner, og erfarte at etterspørselen etter avisen var større enn noensinne. Mot slutten av krigen vokste opplaget til nærmere 4000 eksemplarer. Utgivelseshyppigheten ble trappet opp fra to til tre ukentlige utgaver, før den begynte å komme daglig de siste ukene før frigjøringen.

Avisen kom med sitt siste nummer tirsdag 8. mai 1945, én enkelt, stensilert side med headingen «*Norge er igjen fritt*».

Navnet «Krigens gang» ble for øvrig brukt på en helt annen, sentral trykksak under krigen. Fra januar 1944 utga regjeringens informasjonskontor i London *Avisutdrag*, en trykksak som kom i 70 utgaver. Den ble produsert med blankt, diskret omslag beregnet for spredning i det okkuperte Norge. Men en utgave myntet på nordmenn i utlandet hadde omslag med tittelen «Krigens gang».

## Referanser
Vierzon

**Vierzon** er en kommune i departementet Cher i regionen Centre-Val de Loire sentralt i Frankrike.

## Befolkningsutvikling
***Antall innbyggere i kommunen Vierzon***

## Referanser


## Eksterne lenker
* 
* Kommunedata INSEE
Durspill

**Durspill** er samlebegrep på trekkspilltypene enrader og torader. Disse eldre trekkspilltypene er vekseltonige, det vil si at de gir to ulike toner for hver knapp avhengig av om belgen dras ut eller presses sammen. Durspill ble gjennom andre halvdel av 1800-tallet et viktig instrument for norsk danse/folkemusikk.

## Referanser
Botten

**Botten** kan vise til:

## Steder
* Valsøybotten − grend i Valsøyfjorden
* Botten (Bamble) − tettsted i Bamble
* Bottenfjellet − grunnkrets i Stange

## Personer
* Else-May Botten Norderhus, stortingsrepresentant
* Kolbjørn Botten, musiker og kulturperson

## Se også
* Botten-Hansen
Mjørlund

**Mjørlund** er en gård ved riksvei 4, Einavegen, ved Einavatnet i Vestre Toten kommune. Omegnen preges av gårdsbruk. Fylkesvei 244 starter her. 

## Referanser
Ida Ohme Pedersen

**Ida Ohme Pedersen** (født 21. januar 1981) er en norsk politiker (FrP).
Hun har vært leder i Bærum FrP siden 2010 og ble valgt inn i kommunestyret i Bærum under kommunestyrevalget 2007, hvor hun også sitter som gruppesekretær for FrP.

## Verv
* 2010– leder i Bærum FrP.
* 2009–2010 studieleder i Bærum FrP.
* 2007–2011 gruppesekretær i kommunestyre i Bærum for FrP.
* 2007–2011 kommunestyremedlem i Bærum for FrP.
* 2007–2011 utvalg for barn og unge i kommunestyre i Bærum.
* 2007–2009 varamedlem i Bærum FrP.
* 2006–2007 sekretær i Bærum FrP.
* 2005–2006 styremedlem i Bærum FrP.
* 2004–2005 sekretær i Bærum FrP.

## Referanser


## Eksterne lenker
*
Saljut 1

**Saljut 1 / (DOS-1)** (russisk: Салют-1) var den første romstasjonen skutt opp i bane rundt jorden. Romstasjonen ble skutt opp 19. april 1971.

De første som besøkte romstasjonen var mannskapet fra Sojuz 10. De fikk fysisk kontakt med romstasjonen, men de greide ikke å koble seg til skikkelig. Tilkoblingen var for usikker til at de kunne åpne dørene mellom fartøyet og stasjonen. Det viste seg at låsen i Sojuz 10 hadde kilt seg og etter 5&nbsp;timer bestemte de seg for å gi opp forsøket med å komme inn i stasjonen. Deretter viste det seg at de også hadde problemer med å koble seg fra romstasjonen igjen, selv om de til slutt fikk det til. De tre kosmonautene ombord i Sujoz 10 returnerte til jorden uten å ha vært ombord i romstasjonen.

Det andre mannskapet som besøkte romstasjonen var Sojuz 11 som etter tre timer koblet seg til romstasjonen og var ombord i romstasjonen i 23 dager før de returnerte med Sojuzfartøyet til jorden. En ventil som skulle utligne lufttrykket i fartøyet ved tilbakekomsten til jorda åpnet seg allerede ved frakobling fra romstasjonen. All luften forsvant ut i rommet og mannskapet på tre omkom ved tilbaketuren.

11. oktober 1971 brann Saljut 1 opp ved den planlagte tilbakekomsten til jordens atmosfære
Feset

**Feset** er en liten bygd i Bamble kommune i Telemark. Den ligger ved E18, mellom Langesund og Kragerø. Feset ligger ikke så langt fra sjøtettstedet Valle.

## Referanser
Bue (Bjerkreim)

**Bue** er ei grend lengst nord i Bjerkreim kommune i Rogaland, like ved grensa til Gjesdal. Europavei 39 går gjennom Bue, som ligger like vest for Runaskaret. Fra Bue går også fylkesvei 504 til Varhaug på Jæren.
Gammaastronomi

**Gammaastronomi** er studien av astronomiske objekter i rommet ved de korteste bølgelengdene av det elektromagnetiske spektret, gammastråling.

## Observasjon
Heldigvis for livet på jorden stopper jordens atmosfære de kosmiske gammastrålene. Direkte observasjoner må foretaes med instrumenter skutt opp med ballonger eller raketter, for eksempel fra satellitter som Compton Gamma Ray Observatory. 

Visse observasjoner kan imidlertid gjennomføres fra jorden, da med hjelp av spesialiserte teleskoper, kalt atmosfæriske Tsjerenkovteleskop. Tsjerenkovteleskopet oppdager egentlig ikke gammastråling direkte, men Tsjerenkovstråling, de glimt av synlig lys som skapes når gammastråler absorberes av jordens atmosfære.

De kraftigste kjente kildene til gammastråling i rommet, såkalte gammaglimt, sender ut gammastråling i en kort periode på mellom et par millisekunder og et par tusen sekunder før de forsvinner. Kun 10 % av kildene til gammastråling er konstante. Pulsarer, nøytronstjerner og omgivelsene til antatte sorte hull hører til disse kildene.

## Referanser




## Litteratur
* Stefan Larsson; Vad är gammaastronomi? tidsskriftet *Populär Astronomi*, årgang 3, nr. 2, (2002).

## Se også
* Gamma-ray Large Area Space Telescope

## Eksterne lenker
* The HEGRA Atmospheric Cherenkov Telescope System
* The HESS Ground Based Gamma-Ray Experiment
* The MAGIC Telescope Project 
* The VERITAS Ground Based Gamma-Ray Experiment
* The space-borne INTEGRAL observatory
* NASA's Swift gamma-ray burst mission
* The CACTUS Ground Based Air Cherenkov Telescope
* TACTIC(TeV Gamma-Ray Telescope)
* NASA HETE-2 satellite
Røntgenastronomi

**Røntgenastronomi** er en gren av astronomien som omfatter studiet av røntgenstråling fra verdensrommet. Siden røntgenstråler ikke trenger igjennom jordens atmosfære, må en registrere den kosmiske røntgenstrålingen med detektorer i satellitter og romfartøy. 

Røntgenstrålingen kommer fra små, isolerte områder som blir kalt røntgenkilder, om en ser bort fra en svak bakgrunnsstråling fra hele himmelen som trolig har ekstragalaktisk opphav. En kjenner til flere tusen slike kilder, og de fleste ligger i eller i nærheten av Melkeveien. Kildene som ligger på høye galaktiske bredder hører stort sett til fjerne stjernesystem.

## Typer
Det finnes tre hovedgrupper av røntgenkilder:
#Rester etter supernovaer, som Tauri X-1 eller Krabbetåken. Navnet viser at den er den første røntgenkilden som ble oppdaget i stjernebildet Tyren
# Den lyssvakeste komponenten av spesielle dobbeltstjernesystem, som Herculis X-1, eller den formørkingsvariable stjernen HZ Herculis). Dette er den vanligste typen av sterke kosmiske røntgenkilder.
# Normale stjerner. Einstein-observatoriet (1978–1981) og andre røntgensatellitter, som er utstyrt med svært følsomme instrumenter har påvist svak røntgenstråling fra flere tusen normale stjerner. De fleste identifiserte ekstragalaktiske kildene er radiogalakser, kvasarer og galaksehoper. Fra galaksehopene kommer røntgenstrålingen fra svært varm gass som ligger mellom galaksene. 

## Historie
Den kosmiske røntgenkilden Scorpius X-1 ble oppdaget i 1962, og dette var den første påvisningen av en slik kilde. Den er den sterkeste av de rolige, stabile kildene. Riccardo Giacconi fikk Nobelprisen i fysikk for denne oppdagelsen. Røntgenstrålingen fra Scorpius X-1 er  ganger sterkere enn strålingen i det optiske og  ganger sterkere enn den totale utstrålingen på alle bølgelengder fra solen. Kilden til røntgenstrålingen er gass som blir varmet opp til flere millioner grader når den faller inn mot et kompakt legeme, som en nøytronstjerne eller et sort hull.

## Kilder
*
Vannvåg

**Vannvåg** er en liten bygd på sørøstsiden av øya Vanna i Karlsøy kommune i Troms. I bygda er det havn og fiskebruk. Grunnskolen for den østlige delen av Vanna, Vannvåg skole, ligger i Vannvåg, og hadde 65 elever i 2003/2004. Det er også barnehage, svømmehall, alpinbakke, postkontor og handel i Vannvåg. Vannvåg har anløp av hurtigbåten mellom Tromsø og Skjervøy. Per 1.1.2024 hadde grunnkretsen 55340206 Vannvåg 186 innbyggere. 

## Historie
Stedet lå til Bjarkøygodset i senmiddelalderen, i likhet med resten av øya Vanna. Stedet hadde tidligere kirke. Den eldste omtalen av en kirke på Vannvåg er fra 1589. Kirken var da et anneks under Tromsø kirke og ble betjent av en residerende kapellan på Karlsøy. Kirken nevnes siste gang i 1625.

## Referanser
Nøytrinoastronomi

**Nøytrinoastronomi** er ett nytt vindu mot universet som går ut på å studere dels de veldige flommene av nøytrinoer som når oss fra stjernene i ulike stadier av sine livssykluser og dels en trolig bakgrunnsstråling av samme opphav som den elektromagnetiske. Denne vitenskapen er fremdeles i sin spede barndom &ndash; de eneste hittil bekreftede utenomjordiske kildene er solen og supernovaen SN1987A. Vanskeligheten ligger i å overhodet kunne detektere nøytrinoer som nesten ikke vekselvirker med vanlig materie.
USAs landslag i amerikansk fotball

**USAs landslag i amerikansk fotball** representerer USA i internasjonale turneringer i amerikansk fotball. Det er landets offisielle seniorlandslag for menn i amerikansk fotball. Laget er kontrollert av USA Football og er anerkjent av International Federation of American Football (IFAF). USA deltok for første gang i Verdensmesterskapet i amerikansk fotball i 2007. John Mackovic, tidligere trener av Wake Forest, Illinois, Texas, Arizona og Kansas City Chiefs av National Football League, ledet det 45-manns store laget, som besto av collegespillere som fullførte sitt siste år i 2006. USA Fotball er et fullverdig medlem av International Federation of American Football.

## Verdensmesterskapet i amerikansk fotball 2007

I Verdensmesterskapet i amerikansk fotball i 2007

I verdensmesterskapet i 2007 hevdet USAs lag dominans da de vant VM-tittelen. 10. juli, vant USA sin første kamp noensinne, 77-0 over Sør-Korea i første runde av turneringen. I andre runde slo USA Tyskland 33-7. De spilte finalen mot Japan den 15. juli om mesterskapet, og slo de to ganger regjerende mestrene etter dobbel overtid 23-20. USA tok VM-tittelen med letthet.

### Spillervalgbarhet
Landslaget ble valgt fra ett tverrsnitt av amatører i USA, og som sådan har USA Football brukt strenge regler for valg av spillerne til laget. Interessant nok betyr ikke dette at de beste amerikanske spillerne kan konkurrere da følgene begrensninger finnes:
* Profesjonelle spillere fra ligaene i USA og Canada er ikke kvalifisert
* Spilleren må ha blitt uteksaminert fra college &ndash; dagens college-spillere er ikke kvalifisert 
* Alle nivåer av NCAA og NAIA friidrett ble pålagt å være representert, ikke bare DI-A
* Det kan ikke ha gått mer enn et år siden spillerne forlot college

### VM-laget i 2007
Laget inkluderte spillere som representerte alle nivåer av college football, med 13 fra Division I-A, 12 fra Division I-AA, 10 fra Division II, 9 fra Division III og 1 tidligere NAIA spiller.

## Verdensmesterskapet i amerikansk fotball 2011

Mel Tjeerdsma fra Northwest Missouri State University er hovedtrener. Larry Kehres er offensive coordinator. Lou Tepper er defensive coordinator.

## Referanser


## Eksterne lenker
* Team USA Official Website
* Team USA and International American Football Blog
* IFAF World Cup Blog
Okavango (album)

***Okavango*** er det selvtitulerte debutalbumet til det eksperimentelle jazz-bandet Okavango.

Musikkalbumet ble utgitt av Hecca Records 14. april 2008. Produsent og mikser på albumet var Erik Honoré, mens mastering ble utført av Helge Sten hos Audio Virus LAB. Albumet ble innspilt direkte, improvisert og remixet på samme tid.

## Sporliste
#«Fountain»
#«Memorial 1»
#«White Rooms»
#«Blind Alley»
#«Balance»
#«Broken Lines»
#«Memorial 2»
#«Decay»
#«Prism»
#«Aquadome»
#«Nursery»

## Personell
;Band
*Tom Rudi Torjussen – slagverk, kalimba, cajun
*Jørn Raknes – dobro, pedal steel, baritone gitar
*Ole Kristian Wetten  – bass, data

;Gjester
*Mathias Eick – trompet
Gravitonastronomi

**Gravitonastronomi** er en spirende gren av observasjonell astronomi med mål om å bruke gravitasjonsbølger (små forstyrrelser i romtiden som ble forutsett av Einsteins generelle relativitetsteori) for hendelser som supernovaer og om ett tidlig univers kort tid etter det store smellet. Begrepet gravitonastronomi er dannet analogt med fotonastronomi og nøytrinoastronomi. Gravitasjonsbølger har så langt kun blitt påvist indirekte og gravitonastronomi synes derfor mer som en lovende mulighet enn et faktum. Med tanke på at gravitasjonsstrålingens budbærerkvantum, gravitonet, enda ikke er iakttatt eksperimentelt og den unnvikende kvantegravitasjonen også består av teoretiske konsept, er det like korrekt, men omstendeligere, å anvende uttrykket *gravitasjonsbølgeastronomi*. 

Likevel finnes en rekke gravitasjonsbølgedetektorer i drift med formål å gjøre gravitonastronomi til en realitet. *Laser Interferometer Gravitational-Wave Observatory* eller LIGO, et samarbeidsprosjekt mellom Massachusetts Institute of Technology og California Institute of Technology er blant de ledende innen dette nye forskningsfeltet sammen med de like ambisiøse prosjektene LISA, VIRGO, TAMA 300 og GEO 600. Søket etter gravitasjonsbølger utlover å komplettere den observasjonelle fotonastronomien.

## Referanser


## Eksterne lenker
* AstroGravS: Astrophysical Gravitational-Wave Sources Archive 
* Lecture Notes on General Relativity
Phonogene

***Phonogene*** er det andre studioalbumet til det eksperimentelle jazz-bandet Okavango.

Oppfølgeralbumet til Okavanga har en vesentlig endring ifra det selvtitulerte debutalbumet, med produsent og nytt medlem; Bård Torstensen fra blant annet Clawfinger, er det lagt til elementer av heavy metal på albumet. Torstensen skulle egentlig kun være produsent og stå for innspillingen av albumet, men dynamikken stemte og resultatet ble at han ble fast medlem og deltok på albumet.

## Sporliste
#«Radio Okavango»
#«Party Like If 6 Was»
#«Ukuleleculture»
#«Cornerstoned»
#«Free Waterfree Water»
#«The Seventh Fox»
#«Selsommer 3»
#«After Dinner»

## Personell
;Band
*Jørn Raknes – gitar, ukulele, cigarbox gitar, dobro, pedal steel, theremin
*Ole Kristian Wetten – bass, sinewave generator, laptop
*Bård Torstensen – gitar, vokal
*Tom Rudi Torjussen – trommer, cymbaler, metallperkusjon

;Gjester
*Per Willy Aaserud – trompet
*Passakorn Suksuntiphap – saksofon
*Inger Marie Gundersen – vokal
*Espen Larsen – gitar
*Arild Nyborg – laptop
*Dag Haugland – vokal

## Eksterne lenker
* Radio Okavango musikkvideo på YouTube
IceCube

**IceCube** (offisielt *IceCube Neutrino Observatory*) er et teleskop konstruert for å detektere nøytrinoer. Det er lokalisert ved Amundsen-Scott-basen i Antarktis og stod ferdig i desember 2010.

## Se også
* Nøytrinoastronomi

## Eksterne lenker
*
Max Thompson

**Maxwell Stuart «Max» Thompson** (1956–2023) var en engelsk fotballspiller.

## Spillerkarriere
Thompson startet sin karriere i Liverpool FC, og satte klubbrekord som den yngste spiller til å spille for Liverpool da han debuterte mot Tottenham Hotspur FC den 8. mai 1974, da han var 17 år og 128 dager gammel. Dette ble imidlertid hans eneste kamp for klubben. Rekorden ble senere slått av Jack Robinson, som debuterte for Liverpool da han var 16.  

Thompson gikk til Blackpool FC i 1977 og spilte nesten 100 kamper for klubben på de fire årene han var der. Deretter gikk han til Swansea City AFC i 1981 og spilte 26 ligakamper før han gikk videre til AFC Bournemouth to år senere. Han gikk til Port Vale FC i november 1983, men vendte tilbake til Bournemouth måneden etter.

Han spilte senere for det amerikanske laget Baltimore Blast, portugisiske Coimbra, Northwich Victoria FC, Caernarfon Town FC, Fleetwood Town FC, Newport County AFC, svenske Kramfors og Southport FC.

## Etter karrieren
Thompson var manager i Knowsley United før han ble fysioterapeut i Liverpool, og siden i Southport.

## Referanser


## Eksterne lenker
* 
* Profil på Neil Browns stat site
Slaget ved Sandöström

**Slaget ved Sandöström** var et sjøslag under finskekrigen 1808-09.

Mens sjøkrigen pågikk i den Åbo-Ålandske skjærgården ankom russiske forsterkninger till Åbo. Det ble et prioritert mål for svenskene å forsøke å hindre disse forsterkninger fra å nå den russiske sjøstyrken som allerede kjempet i skjærgården. Svenskene hadde en stor styrke ved Sandöström, der man tenkte å utkjempe et avgjørende slag. Allerede den 21. juli ble det utkjempet et mindre slag i området når svenskene forberedte sine forsvarsverk.

Om morgenen den 2. august angrep russerne de svenske forsvarsposisjonene med en stor styrke på omkring 40 båter. Slaget utviklet seg i en dårlig retning for svenskene og den svenske kommandanten Önnert Jönsson ble truffet og døde av sine skader. Svenske forsterkninger kunde heller ikke anløpe på grunn av ugunstige vindretninger. De svenske landstyrkene på rundt 1000 mann som var avsatt for å støtte sjøoperasjonene satte igang først når Skärgårdsflottan innså at den var beseiret. Dagen ble avsluttet med at den russiske general Buxhoevden selv ankom for å feire seieren. Når han steg i land var han nær ved å bli tatt til fange av svenske styrker og var tvungen å raskt flykte ut til havs med sine båter.

Neste dag kunne den svenske skjærgårdsflåten dra seg tilbake i god orden til Åland. På tross av tapet kunne svenskene ennå kontrollere havet, takket være de kombinerte svenske og britiske maritime styrkenes  aktiviteter. Den russiske baltiske flåten var tidvis blokkert i Baltischport i Estland. Etter slaget ved Sandöström var de russiske styrkene dog sterkere i skjærgården, ettersom de hadde klart å slutte seg sammen og forsterke hverandre.

## Litteratur

* Lars Ericson Wolke, Martin Hårdstedt, *Svenska sjöslag*, Medströms bokförlag, Stockholm 2009 ISBN 978-91-7329-030-2
* Olle Malmquist, Iréne Welander Larsson, *«De oändeligt förbannade sluparna...» Episoder från sjöstridern«a mot Ryssland 1808-1809*', Maritima skrifter nr 6, Statens Maritima Museer 2008
Liste over værrekorder

Dette er en **liste over værrekorder**, en liste over de mest ekstreme værfenomener som har forekommet i forskjellige kategorier.

## Temperatur
Standard betingelser for temperaturmåling er montering 1,2 - 2 meter over en bakke med naturlig og lav vegetasjon, skjermet fra direkte sollys (derav begrepet, x grader «i skyggen») men uten skygge fra omgivelsene.

### Høyeste lufttemperaturer som er målt

:†Det er enkelte rapporter om høyere temperaturer enn dette, blant annet en rapport om 87&nbsp;°C  i Abadan, Iran i juni 1967. Disse temperaturene har aldri blitt bekreftet, og er ikke anerkjent som verdensrekord.
:‡16. januar 1889 ble en temperatur på 53&nbsp;°C notert i Cloncurry, Queensland. Det ble målt med et ikkestandardisert termometerbur improvisert fra en kagge, så målingen ble senere underkjent.
:Det er også registrert høye bakketemperaturer målt fra satelitt. I 2005 ble det registret 70,7&nbsp;°C i Dasht-e Lut, Iran. Den samtidige lufttemperaturen ville vært lavere, men ble ikke målt.

### Andre varmerekorder
***Raskeste temperaturøkning:** 27&nbsp;°C  på to minutter; Spearfish (Sør-Dakota), 22. januar 1943.
***Flest påfølgende dager over 100&nbsp;°F (37.8&nbsp;°C):** 160 dager; Marble Bar (Vest-Australia) fra 31. oktober 1923 til 7. april 1924.

### Laveste lufttemperaturer som er målt
***Kaldeste temperatur:** Vostok (forskningsstasjon), Antarktis 21. juli 1983, -89,2&nbsp;°C

## Se også
*Norske værrekorder

## Referanser
Li Weifeng

**Li Weifeng** (født 1. desember 1978 i Changchun) er en kinesisk profesjonell fotballspiller som spiller for den kinesiske fotballklubben Tianjin Teda. Han spiller forsvar, og er også en del av . Li Weifeng har spilt for flere andre klubber i sin karriere, blant annet Everton FC og Suwon Bluewings. 

Han ble tatt ut til å representere Kina under Sommer-OL 2008 på hjemmebane i Beijing, Kina. Kina ble her slått ut i gruppespillet. 

## Referanser


## Eksterne lenker
*
Piazza del Campo

Torget **Piazza del Campo** som ligger midt i Siena i Italia står på UNESCOs verdensarvliste og er blant annet kjent for «Palio», et hestekappløp som holdes to ganger hvert år (2. juli og 16. august).
Røntgenbinær

**Røntgenbinærer** er tette dobbeltstjerner som i hovedsak gir seg til kjenne gjennom sin sterke røntgenstråling. Disse systemene består vanligvis av en relativt normal stjerne og en kompakt stjernerest &ndash; en hvit dverg, nøytronstjerne eller et sort hull &ndash; som kretser rundt hverandre. 

Gass og romstøv fra stjernen fanges inn av stjernerestens store tiltrekkingskraft. Denne prosessen kalles for akkresjon og på grunn av omløpsbevegelsen dannes en akkresjonsskive. Da det innfallende materiet beveger stadig nærmere sentrum, frigjøres store mengder gravitasjonell potensiell energi, opp til flere titalls prosent av hvilemassen, som avgis i form av røntgenstråling. Dette er en svært effektiv prosess sammenlignet med stjernenes vanlige motor, fusjon av hydrogen, som bare frigjør rundt 0,7 % av hvilemassen. Himmelen sett i denne røntgenstrålingen er alt annet enn statisk: merkbare forandringer skjer på svært korte tidsskalaer.

## Litteratur
* Tauris T. M., van den Heuvel E., *Formation and Evolution of Compact Stellar X-ray Sources* i Compact Stellar X-Ray Sources, Cambridge University Press, 2006, ISBN 0521826594, astro-ph/0303456 (2003)

## Eksterne lenker
* ''Supergiant Fast X-ray Transients and Other Wind Accretors'' , Negueruela et al. (2008)
* ''Evolutionary Binary Sequences for Low- and Intermediate-Mass X-ray Binaries'', Philipp Podsiadlowski, Saul Rappaport, & Eric Pfahl, (2001).
* ''List of known radio emitting X-ray binaries'' University of Manchester, UK
Keith Bogans

**Keith Ramon Bogans** (født 12. mai 1980) er en amerikansk basketballspiller for laget Chicago Bulls i den amerikanske proffligaen NBA. Bogans kom til NBA i 2003 da han ble trukket opp som den 43. spilleren totalt, altså i den andre runden, i draftet det året av Milwaukee Bucks.

## NBA-karriere
Bogans har, siden han kom til NBA, spilt for seks forskjellige NBA-klubber. Han spilte ikke for Milwaukee Bucks det året han ble trukket opp i draftet, men ble byttet bort til Orlando Magic. Senere har han spilt for Charlotte Bobcats og Houston Rockets før han returnerte til Orlando Magic for så å spille for Milwaukee Bucks; laget han ble trukket opp til NBA av i utgangspunktet. Etter Milwaukee Bucks har Bogans spilt for San Antonio Spurs, og spiller nå for Chicago Bulls.

### Statistikker fra NBA-karrieren
#### Tegnforklaring

#### Sesongspill

#### Sluttspillet

## Kilder
* 

### Referanser


## Eksterne lenker
*
Mexicos landslag i amerikansk fotball

**Mexicos landslag i amerikansk fotball** representerer Mexico i internasjonale turneringer i amerikansk fotball. Laget styrets av Mexican American Football Federation. Mexico har deltatt i turneringer slik som Aztec Bowl, VM og junior-VM.

## Historie
Mexico endte på 2.-plass i både Verdensmesterskapet i amerikansk fotball 1999 og 2003, hvor de tapte begge ganger til Japan. De deltok ikke i VM i 2007, men er kvalifisert for VM i 2011. 

Spillere er vanligvist valgt fra lag fra ONEFA, Mexicos hovedliga innen college football.

## Beste resultater
**[[Verdensmesterskapet i amerikansk fotball]]**
* 1999:  Sølvmedalje. Tapte finalen mot Japan 6-0.
* 2003:  Sølvmedalje. Tapte finalen mot 34-14.
**[[NFL Global Junior Championship]]** 
* 1997:  Gullmedalje. 
* 1998:  Gullmedalje. 
* 1999:  Sølvmedalje. 
* 2003:  Bronsemedalje. 
* 2004:  Bronsemedalje. 
* 2005:  Bronsemedalje. 
* 2007:  Bronsemedalje.

Mexicos juniorlag deltok i Juniorverdensmesterskapet i amerikansk fotball 2009 i Canton i Ohio fra 27. juni tuk 5. juli 2009.

## Referanser
Isaac Isbrücker

**Isaäc J. H. Isbrücker** er en nederlandsk pensjonert iktyolog som har jobbet med harniskmaller og pansermaller, i tilknytning til Universiteit van Amsterdam.
Sammen med Han Nijssen har Isbrücker beskrevet 40 % av de nærmere 160 artene i gruppen Corydoradinae.
Han er også kjent for sitt arbeid med maller av slekten *[[Panaque]]*.

Han står oppført som autor for bl.a. arter og slekter som Endlers guppy (*Poecilia wingei*), *[[Corydoras delphax]]*, *[[Corydoras gracilis|C. gracilis]]*, panda-pansermalle (*C. panda*), *[[Corydoras pulcher|C. pulcher]]*, *[[Leporacanthicus]]*, *[[Macrotocinclus]]*, *[[Hypancistrus]]* og zebramalle (*Hypancistrus zebra*).

## Referanser




## Eksterne lenker
* Wikispecies: Isaac J.H. Isbrücker
Aloe Blacc

**Egbert Nathaniel Dawkins III** (født 7. januar 1979 i Laguna Hills i California), bedre kjent som **Aloe Blacc**, er en amerikansk rapper og soulmusiker. Hans første singel, «I Need a Dollar», ble en internasjonal suksess som har blitt brukt i videospill og tv-serier. Blacc deltok også på Aviciis singler «Wake Me Up» og «SOS» fra henholdsvis 2013 og 2019.

## Referanser


## Kilder
* Aloe Blaccs biografi hos billboard.com 

## Eksterne lenker
* 
* 
* 
*
Tysklands landslag i amerikansk fotball

**Tysklands landslag i amerikansk fotball**, med klengenavnet **Men in Black**, er Tysklands offisielle seniorlandslag i amerikansk fotball. De er organisert av American Football Verband Deutschland (AFVD). De henter sine spillere fra German Football League (GFL).

## Resultater
### Verdensmesterskap
* 1999: *Deltok ikke*
* 2003: 3.-plass
* 2007: 3.-plass

### Europamesterskap
* 1983: 3.-plass
* 1985: 3.-plass
* 1987: 2.-plass
* 1989: 3.-plass
* 1991: *Kvalifiserte seg ikke*
* 1993: 3.-plass
* 1995: *Kvalifiserte seg ikke*
* 1997: *Kvalifiserte seg ikke*
* 2000: 2.-plass
* 2001: **Vinner**
* 2005: 2.-plass
* 2010: **Vinner**
* 2014: **Vinner**

## Eksterne lenker
*  hos AFVD.
Leporacanthicus

* *[[Leporacanthicus galaxias|L. galaxias]]*
* *[[Leporacanthicus heterodon|L. heterodon]]*
* *[[Leporacanthicus joselimai|L. joselimai]]*
* *[[Leporacanthicus triactis|L. triactis]]*

***Leporacanthicus*** er en gruppe harniskmaller med fire arter.
De finnes i øvre Orinoco, de østre, nordover-strømmende Amazonas-sideelvene, og Tocantins.

## Eksterne lenker
*